Cydlynydd y Ganolfan 'Gwella' Ymddygiad - Eteach
Cydlynydd y Ganolfan 'Gwella' Ymddygiad
£24,799-£27,905 GRADD 7 (26-30) PRO RATA
Job ID: 1115046
Rydym yn chwlio am unigolyn brwdfrydig a phrofiadol sydd â'r gallu i uniaethu gyda disgyblion yr ysgol er mwyn eu cynorthwyo i wella eu safonau ymddygiad. Mae'r adnodd yma yn allweddol er mwyn darparu cefnogaeth hanfodol ar gyfer caniatâi i bob un o'n disgyblion i chwarae rhan llawn ym mywyd yr ysgol.
Bydd angen bod yr ymgeisydd llwyddiannus yn unigolyn sydd yn gallu:
•	Sicrhau trefn a rheoli trefniadau dyddiol y ganolfan
•	Delio'n effeithiol gyda anghenion emosiynol ac ymddygiadol disgyblion wrth weithredu'n adferol ar bob achlysur
•	Cynllunio amserlenni mentora unigol gan gynnwys rhaglenni ymyrryd penodol ar gyfer disgyblion unigol
•	Sicrhau gwobrwyo effeithiol ar gyfer disgyblion unigol
•	Cynnwys rhieni'r disgyblion yn y cynlluniau ar gyfer eu plant
•	Cynnal strategaethau rhagweithiol i wella ymddygiad disgyblion unigol
•	Monitro presenoldeb grwpiau targed o ddisgyblion
Credwn i hwn fod yn gyfle arbennig i ddatblygu gyrfa drwy gydweithio â thîm bugeiliol gweithgar, profiadol a llwyddiannus iawn.
Ers agor yn 2003, mae Bryn Tawe wedi ennill bri fel ysgol gartrefol, lwyddiannus ac uchelgeisiol ar gyfer eu holl ddisgyblion ac wedi ei leoli ar gyrion Dinas Abertawe, yn gyfleus iawn ar gyfer yr M4. Mae staff gweithgar a thalentog yr ysgol yn allweddol wrth yrru llwyddiannau'r ysgol yn ogystal â sicrhau'r ymdeimlad cryf o gymuned sydd yn bodoli yma.
Os oes gennych chi'r sgiliau, y weledigaeth a'r awydd i fod yn rhan o gymuned ddysgu arbennig iawn yna dylid cyflwyno ffurflen a llythyr cais i rheolwraig busnes yr ysgol, Mrs Eirian Leonard. Am unrhyw fanylion pellach ynglŷn â'r swydd, cysylltwch gyda Mrs Leonard